 (
AJUNTAMENT DE LA REIAL VILA
DE
MÓRA LA NOVA
)

AJUNTAMENT DE MÓRA LA NOVA

ANUNCI DE CONVOCATÒRIA D’AJUTS A LES UNITATS FAMILIARS DE MÓRA LA NOVA, ESCOMBRARIES 2022, AMB CÀRREC AL PRESSUPOST ANY 2023


Pel Decret d’Alcaldia número 314 de data 22/05/2023, l’Ajuntament de Móra la Nova, , va aprovar la CONVOCATÒRIA del procediment per la concessió d’ajuts a les unitats familiars de Móra la Nova, escombraries 2022, amb càrrec al pressupost de l’any 2023, amb el següent contingut:

1. Indicació de les bases reguladores.

La concessió dels ajuts previstos en aquesta convocatòria es regeixen per les Bases que han de regir la concessió d’ajuts a les unitats familiars de Móra la Nova, escombraries, exercici 2023, aprovades pel Ple Municipal de data 29 de desembre de 2022, i publicades integrament en el BOPT núm.  CVE 2023-03087 del 19 d’abril de 2023, que es poden trobar a la pàgina web municipal, a l’adreça www.moralanova.cat.

2. Crèdits pressupostaris als quals s’imputa la subvenció i la quantia total màxima de les subvencions convocades dins dels crèdits disponibles.

El seu finançament anirà a càrrec de la partida pressupostària 2023/07/1621.48201-01 del pressupost de l’Ajuntament de Móra la Nova per a l’any 2023, amb una dotació total de 45.000,00 €, ampliable en cas que l’òrgan competent ho consideri adient.

L’atorgament de les subvencions regulades a les presents bases se supedita a l’efectiva existència i disponibilitat de crèdit pressupostari suficient.

3. Objecte, condicions i finalitat de la concessió de la subvenció.

L’objecte d’aquesta subvenció és regular els ajuts a les unitats familiars de Móra la Nova, escombraries, exercici 2023, en la quantia i amb els requisits que s’especifiquen.

4. Procediment d’atorgament.

El procediment de concessió de les subvencions és el de concessió en règim de concurrència competitiva, per una sola vegada i no generaran cap tipus de dret a l’obtenció d’altres subvencions en un futur ni es podran al·legar com a precedent.

5. Requisits que s’exigeixen per a sol·licitar la subvenció i documents i informacions que han d’acompanyar a la petició.

Podran ser beneficiaris d’aquest ajut, cadascuna de les unitats familiars que no siguin deutors per cap concepte a l’Ajuntament de Móra la Nova, ni de l’AEAT ni de la Seguretat Social, i que compleixin amb el punt tercer de les bases.

Amb la sol·licitud, els interessats han d’aportar:

a. Declaració responsable acreditativa del pagament de la taxa per la recollida, transport i tractament d’escombraries de l’exercici objecte de l’ajut. 

b. Declaració responsable d’estar al corrent amb les obligacions tributàries de l’AEAT i de la Seguretat Social, autoritzant a l’Ajuntament de Móra la Nova a consultar aquestes dades. En cas de no signar una declaració, caldrà aportar els certificat d’estar al corrent amb les obligacions tributàries de l’AEAT i de la Seguretat Social.

Posteriorment s’incorporarà d’ofici a la sol·licitud, pels diferents serveis administratius de l’ ajuntament de Móra la Nova:

a. Certificat del Padró d’Habitants que acrediti d’empadronament de la unitat familiar a Móra la Nova. 

b. Certificat dels serveis de recaptació que acrediti que el sol·licitant no és deutor per cap concepte de l’Ajuntament de Móra la Nova, on consti específicament que el sol·licitant ha pagat el rebut de la taxa de les escombraries.

c. Certificat d’estar al corrent amb les obligacions tributàries de l’AEAT i de la Seguretat Social pels sol·licitants que hagin autoritzat a l’Ajuntament de Móra la Nova a consultar- ho per compte d’ells.

6. Indicació de l’òrgan competents per la instrucció i resolució del procediment.

L’òrgan competent per a la convocatòria i resolució de la concessió d’aquestes subvencions serà la Junta de Govern Local, que en farà publicitat a través de tots i cadascú dels mitjans de comunicació local de l’Ajuntament de Móra la Nova: taulell d’anuncis, servei municipal de megafonia, pàgina web municipal (www.moralanova.cat), servei públic de SMS, e-bando, xarxes socials, ...

La fase d’instrucció correspondrà a la regidoria delegada de l’àrea d’hisenda, que formularà proposta de resolució.

La proposta de resolució es farà en base a una proposta efectuada per un Comitè de Valoració que com a òrgan col·legiat competent, emetrà l'informe preceptiu previ a la proposta de resolució de l'òrgan instructor. Aquest Comitè estarà format pel senyor/a Alcalde/ssa de la corporació o persona que designi, la senyor/a Regidor/a d’Hisenda i la senyora Ana Franquet Belmonte. Aquest Comitè podrà ser substituït per altres Regidors o treballadors en cas d’absència dels titulars.


7. Termini i lloc de presentació de les sol·licituds.

Les sol·licituds s’hauran de presentar en el Registre General de l’Ajuntament de Móra la Nova, ubicat a l’Oficina d’Atenció al Ciutadà (OAC) ubicada al carrer Major número 88 baixos, de dilluns a divendres no festius de 10:30 a 14:00 hores, presentant-se en qualsevol de les formes previstes en l’article 16.4 de la Llei 39/2015, d’1 d’octubre.

El termini de presentació de les sol·licituds serà de 30 (trenta dies) naturals a partir de l’endemà de la publicació de l’extracte d’aquesta convocatòria al BOPT. 

L’Ajuntament de Móra la Nova, disposa d’un model normalitzat per tal efecte, podent emprar també el model d’instància genèric.

Les sol·licituds presentades fora del període assenyalat en el punt anterior, s’entendran automàticament com denegades.

Si la documentació presentada és incorrecta o incompleta, el servei responsable requerirà a la persona interessada per esmenar-la o completar-la en un termini improrrogable de 10 (deu dies) hàbils. De no fer-ho s’entendrà que és desisteix de la sol·licitud de la subvenció.

8. Termini de resolució i notificació.

El termini màxim per resoldre la sol·licitud, serà de quatre mesos comptadors des de l’endemà de la finalització del termini de presentació de sol·licituds.

Les peticions estimades, es notificaran únicament a través de la seva publicació en el taulell d’anuncis d’aquest Ajuntament, situat a l’Oficina d’ Atenció al Ciutadà (OAC) ubicada al carrer Major número 88 baixos i a la pàgina municipal www.moralanova.cat, sens perjudici que es puguin utilitzar addicionalment altres mitjans electrònics. Aquesta publicació substitueix a la notificació individual i té els mateixos efectes, d’acord amb l’article 45.1 de la Llei 39/2015, 1 d’octubre.

Les peticions desestimades seran notificades individualment.

Aprovada la concessió de l’ajut per la Junta de Govern Local, es procedirà al seu pagament, mitjançant transferència al compte indicat en la sol·licitud en el termini màxim de sis mesos.

En cas de devolució de l’abonament de l’ajut per canvi de domiciliació, cancel·lació del compte d’abonament o d’altres, i sense que el beneficiari ho hagi notificat a l’Ajuntament de Móra la Nova, es reduirà l’import a pagar amb les despeses generades per la devolució i la nova gestió d’abonament.

Transcorreguts quatre mesos des de la presentació de les sol·licituds, sense haver-les resolt per causes no imputables a l’administració, s’entendran desestimades, d’acord amb l’article 124.1 f) del Reglament d’obres, activitats i serveis dels ens locals.

9. Indicació de si la resolució posa fi a la via administrativa, i en cas contrari, òrgan davant del qual s’ha d’interposar recurs d’alçada.

Contra la resolució de concessió o denegació, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de Tarragona, en el termini de dos mesos a comptar des del dia següent al de la notificació.

Alternativament, i de forma potestativa, es pot interposar recurs de reposició davant la Junta de Govern Local de l’Ajuntament de Móra la Nova, en el termini d’un mes a comptar des del dia següent a la notificació.

Móra la Nova, a la data de la signatura electrònica.





Francesc X. Moliné Rovira
Alcalde

